เทศบัญญัติเทศบาลตำบลเวียงพางคำเทศบัญญัติเทศบาลตำบลเวียงพางคำเรื่องการเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตขายสุราและค่าธรรมเนียมใบอนุญาตในการเล่นการพนันพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลเวียงพางคำว่าด้วยการเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตขายสุราและค่าธรรมเนียมใบอนุญาตในการเล่นการพนันอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ประกอบมาตรา ๒๓แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ เทศบาลตำบลเวียงพางคำโดยได้รับความเห็นชอบจากสภาเทศบาลตำบลเวียงพางคำและผู้ว่าราชการจังหวัดเชียงรายจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเวียงพางคำเรื่อง การเก็บภาษีธุรกิจเฉพาะ ภาษีมูลค่าเพิ่ม ค่าธรรมเนียมใบอนุญาตขายสุราและค่าธรรมเนียมใบอนุญาตในการเล่นการพนัน พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลเวียงพางคำ เมื่อได้ประกาศไว้โดยเปิดเผย ณสำนักงานเทศบาลตำบลเวียงพางคำแล้วเจ็ดวันข้อ ๓ให้ยกเลิก ข้อบังคับตำบลเวียงพางคำเรื่อง การกำหนดอัตราการเรียกเก็บภาษีอากรและค่าธรรมเนียมเพิ่มขึ้น พ.ศ. ๒๕๔๐โดยบรรดาเทศบัญญัติ ข้อบัญญัติ ข้อบังคับ กฎ ระเบียบ และคำสั่งอื่นใดของเทศบาลตำบลเวียงพางคำในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าหน้าที่ หมายความว่าเจ้าหน้าที่ผู้มีอำนาจและหน้าที่จัดเก็บภาษีธุรกิจเฉพาะ และภาษีมูลค่าเพิ่มตามประมวลรัษฎากรข้อ ๕ให้ผู้มีหน้าที่เสียภาษีธุรกิจเฉพาะตามประมวลรัษฎากรซึ่งสถานประกอบการตั้งอยู่ในเขตเทศบาลตำบลเวียงพางคำเสียภาษีธุรกิจเฉพาะเพิ่มขึ้นอีกร้อยละสิบของภาษีธุรกิจเฉพาะที่เรียกเก็บตามประมวลรัษฎากร(ตามมาตรา ๒๓ (๕)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒)ให้ผู้มีหน้าที่เสียภาษีธุรกิจเฉพาะชำระภาษีธุรกิจเฉพาะที่เพิ่มขึ้นตามวรรคหนึ่งให้เจ้าหน้าที่พร้อมกับการชำระภาษีธุรกิจเฉพาะตามประมวลรัษฎากรกรณีการขายอสังหาริมทรัพย์เป็นการค้าหรือหากำไรให้ผู้มีหน้าที่เสียภาษีชำระภาษีธุรกิจเฉพาะที่เพิ่มขึ้นตามวรรคหนึ่งต่อพนักงานเจ้าหน้าที่ผู้รับจดทะเบียนสิทธิและนิติธรรมนั้นข้อ ๖ให้ผู้มีหน้าที่เสียภาษีมูลค่าเพิ่มตามประมวลรัษฎากรซึ่งได้ซื้อขายหรือให้บริการให้เขตเทศบาลตำบลเวียงพางคำเสียภาษีมูลค่าเพิ่มเพิ่มขึ้นจากอัตราที่เรียกเก็บตามประมวลรัษฎากร ดังต่อไปนี้ (ตามมาตรา ๒๓ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒)(๑)ในกรณีที่ประมวลรัษฎากรเรียกเก็บภาษีมูลค่าเพิ่มในอัตราร้อยละศูนย์ให้เรียกเก็บในอัตราร้อยละศูนย์(๒)ในกรณีที่ประมวลรัษฎากรเรียกเก็บภาษีมูลค่าเพิ่มในอัตราอื่นให้เรียกเก็บหนึ่งในเก้าของอัตราภาษีมูลค่าเพิ่มที่เรียกเก็บตามประมวลรัษฎากร ให้ผู้มีหน้าที่เสียภาษีมูลค่าเพิ่มชำระภาษีมูลค่าเพิ่มที่เพิ่มขึ้นตามวรรคหนึ่งให้เจ้าหน้าที่พร้อมกับการชำระภาษีมูลค่าเพิ่มตามประมวลรัษฎากรข้อ ๗ให้ผู้ได้รับอนุญาตขายสุราตามกฎหมายว่าด้วยสุราซึ่งร้านขายสุราตั้งอยู่ในเขตเทศบาลตำบลเวียงพางคำเสียค่าธรรมเนียมใบอนุญาตขายสุราเพิ่มขึ้นอีกร้อยละสิบของค่าธรรมเนียมที่เรียกเก็บตามกฎหมายว่าด้วยสุรา(ตามมาตรา ๒๓ (๑๖)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒)ให้ผู้ได้รับอนุญาตขายสุราเสียค่าธรรมเนียมที่เพิ่มขึ้นตามวรรคหนึ่งพร้อมกับการเสียค่าธรรมเนียมใบอนุญาตขายสุราตามกฎหมายว่าด้วยสุราข้อ ๘ให้ผู้ได้รับอนุญาตให้มีการเล่นการพนันตามกฎหมายว่าด้วยการพนันซึ่งสถานที่เล่นการพนันอยู่ในเขตเทศบาลตำบลเวียงพางคำเสียค่าธรรมเนียมใบอนุญาตในการเล่นการพนันเพิ่มขึ้นอีกร้อยละสิบของค่าธรรมเนียมที่เรียกเก็บตามกฎหมายว่าด้วยการพนัน(ตามมาตรา ๒๓ (๑๖) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒)ให้ผู้ได้รับอนุญาตให้มีการเล่นการพนันเสียค่าธรรมเนียมที่เพิ่มขึ้นตามวรรคหนึ่งพร้อมกับการเสียค่าธรรมเนียมใบอนุญาตในการเล่นการพนันตามกฎหมายว่าด้วยการพนันข้อ ๙การจัดเก็บภาษีและค่าธรรมเนียมตามข้อ๕ ข้อ ๖ ข้อ ๗ และข้อ ๘มอบให้ส่วนราชการซึ่งมีหน้าที่จัดเก็บภาษีและค่าธรรมเนียมเรียกเก็บแทน ดังนี้(๑) ภาษีธุรกิจเฉพาะ ตามข้อ ๕ มอบให้กรมสรรพากรสำหรับภาษีธุรกิจเฉพาะสำหรับกิจกรรมขายอสังหาริมทรัพย์เป็นการค้าหรือหากำไรตามมาตรา ๙๑/๒ (๖)แห่งประมวลรัษฎากรมอบให้ส่วนราชการที่มีหน้าที่จัดเก็บภาษีธุรกิจเฉพาะตามประมวลรัษฎากร(๒) ภาษีมูลค่าเพิ่ม ตามข้อ ๖ มอบให้กรมสรรพากร(๓) ค่าธรรมเนียมใบอนุญาตขายสุรา ตามข้อ ๗ มอบให้กรมสรรพสามิต(๔) ค่าธรรมเนียมใบอนุญาตในการเล่นการพนัน ตามข้อ๘ มอบให้กรมการปกครองข้อ ๑๐เมื่อกรมสรรพากรและส่วนราชการซึ่งได้รับมอบให้เรียกเก็บภาษีอากรแทนตามข้อ๙ เรียกเก็บภาษีเพื่อเทศบาลตำบลเวียงพางคำและได้หักค่าใช้จ่ายตามอัตราที่กำหนดในกฎกระทรวงที่ออกตามในกฎหมายว่าด้วยรายได้เทศบาลแล้วให้ส่งมอบภาษีธุรกิจเฉพาะและภาษีมูลค่าเพิ่มทั้งจำนวนแก่กระทรวงมหาดไทยเพื่อดำเนินการตามกฎหมายว่าด้วยการจัดสรรเงินภาษีมูลค่าเพิ่มและภาษีธุรกิจเฉพาะให้แก่ราชการส่วนท้องถิ่นต่อไปข้อ ๑๑เมื่อกรมสรรพสามิตและกรมการปกครองซึ่งได้รับมอบให้เรียกเก็บค่าธรรมเนียมแทนตามข้อ ๙เรียกเก็บค่าธรรมเนียมเพื่อเทศบาลตำบลเวียงพางคำและได้หักค่าใช้จ่ายตามอัตราที่กำหนดในกฎกระทรวงแล้วให้ส่งมอบค่าธรรมเนียมทั้งจำนวนแก่เทศบาลตำบลเวียงพางคำข้อ ๑๒แบบพิมพ์ หลักเกณฑ์ วิธีการยื่นแบบการชำระภาษีและค่าธรรมเนียมตามเทศบัญญัตินี้ ให้เป็นไปตามที่ส่วนราชการ ตามข้อ ๙ กำหนดข้อ ๑๓ผู้ใดฝ่าฝืนไม่ชำระภาษีและค่าธรรมเนียมตามข้อ ๕ ข้อ ๖ ข้อ ๗ และข้อ ๘ ต้องระวางโทษปรับไม่เกินหนึ่งพันบาทข้อ ๑๔ให้นายกเทศมนตรีตำบลเวียงพางคำเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๕ สิงหาคม พ.ศ. ๒๕๕๑ศิลาฤทธิ์กวางทองนายกเทศมนตรีตำบลเวียงพางคำปริยานุช/ผู้จัดทำ๖ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๔ ง/หน้า ๓/๑ ตุลาคม ๒๕๕๒